වසර 2563කට ප්‍රථම ගෞතම බුදුන් වහන්සේගේ ප්‍රාර්ථනය යථාවත් කරන්නට ශාක්‍ය වංශයෙන් බිහිවූ ශ්‍රේෂ්ඨ නරපතියා වූ ලාංකේය රාජ්‍ය වංශයේ ප්‍රථම ශාක්‍යවංශික මහරජු වූ පණ්ඩුවාසුදේව රාජ්‍ය සමය අළලා, ඉතිහාසයේ සිදු වූ සත්‍ය කථාව ඇසුරෙන් නිර්මාණය වූ 'මහවිරු පණ්ඩු' හිරු ටී.වී ඔස්සේ හෙට(19) සිට සතියේ සෑම දිනකම රාත්‍රී 7.30ට විකාශය වීමට නියමිතයි.හිරු මාධ්‍ය ජාලයේ සභාපති රේනෝ සිල්වා මහතාගේ සංකල්පයක් මත, බිහිවූ මෙම දැවැන්ත ටෙලි නිර්මාණය, අපේ උරුමය කියාපාන ඓතිහාසික නිෂ්පාදනයක් ලෙස හැඳින්විය හැකියි.එමෙන්ම මෙහිදී සිය අධ්‍යක්ෂණයෙන් ලාංකේය ඓහාසික බෞද්ධ චිත්‍රපට කලාව අතික්‍රමණය කළ, සනත් අබේසේකරගේ  දැවැන්ත මාලා ටෙලි නිර්මාණයක් ලෙසද මෙය හඳුන්වාදිය හැකියි.මෙම නිර්මාණයට දායකත්වය දැක්වූ  සිය ගණනක් වන ප්‍රවීණ ශිල්පින් අතරින් රංගන ශිල්පි අකිල ධනුද්දර, රිතු ආකර්ෂා, සරත් චන්ද්‍රසිරි හා අධ්‍යක්ෂ සනත් අබේසේකර දර්ශන තලයේ සිට, "මහවිරු පණ්ඩු" පිළිබඳ  අපත් සමඟ මෙසේ දොඩමළු වුනා.